
OPATRENIE
Ministerstva kultúry Slovenskej republiky
z 19. novembra 2020
č. MK- 5782/2020-110/19273
o podrobnostiach poskytovania dotácií v pôsobnosti 
Ministerstva kultúry Slovenskej republiky 

Zmena: Opatrenie Ministerstva kultúry Slovenskej republiky z 19. januára 2022 č. MK-8898/2021-110/28396 (oznámenie č. 28/2022 Z. z.)

Zmena: Opatrenie Ministerstva kultúry Slovenskej republiky z 12. októbra 2023 č. MK-5343/2023-110/18450 (oznámenie č. 398/2023 Z. z.)


Ministerstvo kultúry Slovenskej republiky podľa § 12 zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky (ďalej len „zákon“) ustanovuje:

§ 1

Vypustený.
§ 2

(1) Dotáciu z rozpočtovej kapitoly Ministerstva kultúry Slovenskej republiky na príslušný rozpočtový rok (ďalej len „dotácia“) na účel podľa § 2 ods. 1 písm. a) zákona možno poskytnúť na podporu týchto projektov: 
a) systematický prístup k ochrane národných kultúrnych pamiatok (ďalej len ,,kultúrna pamiatka“), príprava a realizácia obnovy kultúrnej pamiatky (ďalej len „obnova“) alebo príprava a realizácia reštaurovania kultúrnej pamiatky (ďalej len „reštaurovanie“) vrátane kultúrnej pamiatky v lokalite svetového kultúrneho dedičstva, 
b) identifikácia, dokumentácia, prezentácia alebo využitie pamiatkového fondu v súlade s jeho pamiatkovými hodnotami.

(2) Prílohou k žiadosti o poskytnutie dotácie (ďalej len „žiadosť“) na podporu projektu podľa odseku 1 písm. a) je 
a) vyhlásenie žiadateľa o poskytnutie dotácie (ďalej len „žiadateľ“), že nemôže v plnej výške uhradiť náklady spojené s obnovou, 
b) príslušný stupeň projektovej dokumentácie týkajúcej sa obnovy,
c) zoznam údajov špecifikujúcich nehnuteľnú kultúrnu pamiatku na účely overenia vlastníctva alebo správy nehnuteľnej kultúrnej pamiatky v katastri nehnuteľností, alebo doklad o vlastníctve, alebo doklad o správe kultúrnej pamiatky, ak sa kultúrna pamiatka nezapisuje do katastra nehnuteľností; ak ide o nehnuteľnú kultúrnu pamiatku, ktorá nemá súpisné číslo a nie je evidovaná v katastri nehnuteľností, alebo ak doklad o vlastníctve alebo doklad o správe hnuteľnej kultúrnej pamiatky nemožno z objektívnych dôvodov predložiť, predkladá sa vyhlásenie o vlastníctve alebo vyhlásenie o správe kultúrnej pamiatky,
d) kópia zápisnice zo schôdze vlastníkov bytov a nebytových priestorov (ďalej len „vlastníci“), alebo kópia hlasovacej listiny a výsledku písomného hlasovania vlastníkov              v bytovom dome, ktorý je kultúrnou pamiatkou, z ktorých vyplýva, že vlastníci rozhodli o tom, že požiadajú o dotáciu na obnovu, ak ide o žiadateľa podľa § 3 ods. 5 zákona,
e) prehľad o finančných prostriedkoch, ktoré boli poskytnuté žiadateľovi na obnovu vrátane reštaurovania z prostriedkov štátneho rozpočtu a iných verejných zdrojov za posledné tri roky, spolu s uvedením účelu ich poskytnutia,
f) kópia stanoviska obce, v ktorej územnom obvode sa kultúrna pamiatka nachádza, v ktorom je uvedená suma príspevku poskytnutého obcou žiadateľovi na obnovu, alebo sú v ňom uvedené dôvody, pre ktoré príspevok neposkytla,
g) kópia reštaurátorského rozpočtu podpísaného reštaurátorom, ak sa predkladá žiadosť na podporu projektu reštaurovania,
h) popis technických parametrov kultúrnej pamiatky v štruktúre podľa prílohy č. 5,
i) kópia archeologického rozpočtu podpísaného štatutárnym orgánom právnickej osoby oprávnenej vykonávať archeologický výskum, ak sa predkladá žiadosť na podporu projektu archeologického výskumu kultúrnej pamiatky,
j) kópia právoplatného rozhodnutia príslušného krajského pamiatkového úradu o zámere obnovy, alebo rozhodnutia o reštaurátorskom zámere podľa typu projektu,
k) farebná fotodokumentácia s popisom a komentárom, ktorá dokumentuje aktuálny stav kultúrnej pamiatky, v rozsahu  najmenej štyri fotografie vo formáte 9 x 13 cm, z toho jedna   fotografia so záberom na celú kultúrnu pamiatku a tri fotografie dokumentujúce poškodenie kultúrnej pamiatky,
l) popis prác, ktorých vykonanie bude financované z poskytnutej dotácie.

(3) Prílohou k žiadosti na podporu projektu podľa odseku 1 písm. b), ak ide o odbornú publikáciu, sú dva odborné posudky nie staršie ako tri mesiace ku dňu podania žiadosti, vypracované odborníkmi, ktorí majú vysokoškolské vzdelanie druhého stupňa v príslušnom študijnom odbore podľa oblasti posudzovaného projektu a najmenej päť rokov praxe v oblasti posudzovaného projektu.

§ 3

(1) Dotáciu na účel podľa § 2 ods. 1 písm. b) zákona možno poskytnúť na podporu týchto projektov: 
a) kultúrna aktivita osôb so zdravotným postihnutím alebo inak znevýhodnených skupín obyvateľstva vrátane kultúrnej aktivity týchto osôb a skupín zahŕňajúcej aj podporu rovnosti príležitostí, integrácie do spoločnosti, prevenciu a elimináciu všetkých foriem násilia, diskriminácie, neznášanlivosti vrátane rasizmu a xenofóbie, boj proti predsudkom a extrémizmu, podporu výchovy k tolerancii, posilnenie sociálnej súdržnosti a rodinnej súdržnosti a rozvoja medzikultúrneho dialógu,
b) vydávanie neperiodickej publikácie v oblasti literatúry, vydávanie multimediálnych nosičov, tvorba mobilných aplikácií a publikovanie webových sídiel rozvíjajúcich kultúrnu aktivitu osôb so zdravotným postihnutím alebo inak znevýhodnených skupín obyvateľstva a zabezpečenie viacúčelového prístupu k audiovizuálnym dielam vrátane výroby titulkov pre osoby so sluchovým postihnutím, tlmočenia do posunkovej reči nepočujúcich alebo hlasového komentára pre nevidiacich,
c) vydávanie periodickej publikácie, ktorá prispieva k vytváraniu rovnosti príležitostí v oblasti kultúrnej aktivity a prináša informácie o živote a kultúre osôb so zdravotným postihnutím alebo inak znevýhodnených skupín obyvateľstva, 
d) kultúrna aktivita zameraná na neformálne vzdelávacie kultúrne podujatia a výskumné projekty smerujúce k zlepšovaniu dostupnosti kultúry osobám so zdravotným postihnutím, k ochrane a rozvoju kultúrnych práv týchto osôb a inak znevýhodnených skupín obyvateľstva, vrátane podpory mobility a s ňou súvisiacou možnosťou účasti na odborných podujatiach a prezentáciách príkladov dobrej praxe na medzinárodnej a vnútroštátnej úrovni,
e) fyzická debarierizácia, ktorá súvisí s oblasťou kultúry alebo umenia,
f) informačná debarierizácia.

(2)  K žiadosti na podporu projektu podľa odseku 1 písm. a) sa prikladajú tieto prílohy: 
a) podrobná charakteristika a popis projektu podľa prílohy č. 7,
b) charakteristika žiadateľa a zoznam jeho činností v oblasti kultúry a umenia za posledných 12 mesiacov,
c) vyplnený dotazník na účely posúdenia, či poskytnutie dotácie môže predstavovať štátnu pomoc alebo minimálnu pomoc.

(3) K žiadosti na podporu projektu podľa odseku 1 písm. b) sa prikladajú tieto prílohy:
a) doplňujúce údaje a technické parametre neperiodickej publikácie podľa prílohy č. 8,
b) ukážka rukopisu v rozsahu najmenej desiatich strán a ukážka v rozsahu dvoch až troch ilustrácií alebo fotografií vo formáte 9 x 13 cm alebo iné ukážky obrazovej časti publikácie, 
c) vyplnený dotazník na účely posúdenia, či poskytnutie dotácie môže predstavovať štátnu pomoc alebo minimálnu pomoc, 
d) stručný obsah publikácie v rozsahu najviac jednej strany,
e) odborný posudok odborníka pôsobiaceho v predmetnej oblasti, nie starší ako tri mesiace ku dňu podania žiadosti, v ktorom sa zhodnotí celkový zámer projektu, relevantnosť rozpočtu a odborná spôsobilosť žiadateľa na realizáciu projektu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu, 
f) demoverzia multimediálneho nosiča v bežnom formáte – CD, DVD, MP3, MP4, ak sa predkladá žiadosť na podporu projektu na vydávanie multimediálnych nosičov, 
g) návrh webového sídla, ak sa predkladá žiadosť na podporu projektu na publikovanie webového sídla, spolu s dokladom o vlastníctve príslušnej domény,
h) návrh mobilnej aplikácie, ak sa predkladá žiadosť na podporu projektu na vytvorenie mobilnej aplikácie, 
i) charakteristika žiadateľa a zoznam jeho činností v oblasti kultúry a umenia za posledných 12 mesiacov.

(4) K žiadosti na podporu projektu podľa odseku 1 písm. c) sa prikladajú tieto prílohy:
a) doplňujúce údaje a technické parametre periodickej publikácie podľa prílohy č. 9, 
b) ukážka dvoch predchádzajúcich vydaní periodickej publikácie, 
c) adresár odberateľov, ak ide o nepredajnú periodickú publikáciu alebo čestné vyhlásenie žiadateľa, že nepredajná periodická publikácia je súčasťou inej periodickej publikácie,
d) odborný posudok odborníka pôsobiaceho v predmetnej oblasti, nie starší ako tri mesiace ku dňu podania žiadosti, v ktorom sa zhodnotí celkový zámer projektu, relevantnosť rozpočtu a odborná spôsobilosť žiadateľa na realizáciu projektu a návrh vzorového vydania, ak ide o novovznikajúcu periodickú publikáciu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu,
e) charakteristika žiadateľa a zoznam jeho činností v oblasti kultúry a umenia za posledných 12 mesiacov.

(5) K žiadosti na podporu projektu podľa odseku 1 písm. d) sa prikladajú tieto prílohy:
a) podrobná charakteristika a popis projektu podľa prílohy č. 7,
b) charakteristika žiadateľa a zoznam jeho činností v oblasti kultúry a umenia za posledných 12 mesiacov,
c) vyplnený dotazník na účely posúdenia, či poskytnutie dotácie môže predstavovať štátnu pomoc alebo minimálnu pomoc, 
d) odborný posudok odborníka, nie starší ako tri mesiace ku dňu podania žiadosti, ak ide o výskumné projekty, v ktorom sa zhodnotí celkový zámer výskumu, relevantnosť rozpočtu a odborná spôsobilosť žiadateľa na realizáciu projektu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu.

(6) K žiadosti na podporu projektu podľa odseku 1 písm. e) sa prikladajú tieto prílohy: 
a) údaje alebo doklad na overenie vzťahu žiadateľa k nehnuteľnosti (zoznam údajov špecifikujúcich nehnuteľnosť na účely overenia vlastníctva alebo správy nehnuteľnosti v katastri nehnuteľností, alebo doklad o vlastníctve, alebo doklad o správe nehnuteľnosti), ak doklad o vlastníctve alebo doklad o správe nehnuteľnosti nemožno z objektívnych dôvodov predložiť, predkladá sa vyhlásenie o vlastníctve alebo vyhlásenie o správe nehnuteľnosti, 
b) doklad, ktorým sa povoľuje stavba, ak sa vyžaduje alebo žiadosť na začatie konania o vydanie tohto dokladu; doklad, ktorým sa povoľuje stavba, sa predkladá najneskôr k vyúčtovaniu dotácie,
c) projektová dokumentácia vrátane vizualizácie stavu, ktorý chce žiadateľ úpravou dosiahnuť a harmonogramu prác, ktorých realizácia má byť financovaná z dotácie; ak zámerom projektu je len vytvorenie projektovej dokumentácie, prílohy podľa písmen b) a d) sa nevyžadujú, 
d) odborný posudok odborníka pôsobiaceho v predmetnej oblasti, nie starší ako tri mesiace ku dňu podania žiadosti, v ktorom sa zhodnotí celkový zámer projektu, relevantnosť rozpočtu a odborná spôsobilosť žiadateľa na realizáciu projektu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu,
e) fotodokumentácia aktuálneho celkového stavu nehnuteľnosti a jej časti, v ktorej sa bude realizovať fyzická debarierizácia, na účel posúdenia či je plánovaná úprava komplexným riešením, v rozsahu najmenej štyroch fotografií vo formáte 9 x 13 cm,
f) charakteristika žiadateľa a zoznam jeho činností v oblasti kultúry a umenia za posledných 12 mesiacov,
g) audit prístupnosti objektu alebo dotazník prístupnosti objektu, ktorý obsahuje náležitosti uvedené vo výzve.

(7) K žiadosti na podporu projektu podľa odseku 1 písm. f) sa prikladajú tieto prílohy:
a) podrobná charakteristika a popis projektu podľa prílohy č. 7, 
b) charakteristika žiadateľa a zoznam jeho činností v oblasti kultúry a umenia za posledných 12 mesiacov,
c) vyplnený dotazník na účely posúdenia, či poskytnutie dotácie môže predstavovať štátnu pomoc alebo minimálnu pomoc, 
d) odborný posudok odborníka pôsobiaceho v predmetnej oblasti, nie starší ako tri mesiace ku dňu podania žiadosti, v ktorom sa zhodnotí celkový zámer projektu, relevantnosť rozpočtu a odborná spôsobilosť žiadateľa na realizáciu projektu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu.

§ 4

Dotáciu na účel podľa § 2 ods. 1 písm. c) zákona možno poskytnúť na podporu týchto projektov: 
a) vytváranie vzťahu žiakov a pedagogických zamestnancov ku kultúrnym hodnotám, 
b) aktívna účasť kultúrnych inštitúcií na výchove a vzdelávaní žiakov, 
c) kultúrne aktivity a služby, ktoré majú kultúrny charakter alebo kultúrno-vzdelávací charakter. 

§ 5

(1) Dotáciu na účel podľa § 2 ods. 1 písm. d) zákona možno poskytnúť na podporu týchto projektov:
a) tvorba a šírenie umeleckého diela alebo umeleckého výkonu, ktoré sú výsledkom štúdia v dennej forme,
b) doplnkové aktivity verejných vysokých škôl súvisiace s hlavným predmetom štúdia so zameraním na rozvoj umeleckých zručností študentov v akreditovanom študijnom odbore umenie.

(2) Prílohou k žiadosti na podporu projektu podľa odseku 1 je podrobná charakteristika projektu.

§ 6

(1) Dotáciu na účel podľa § 2 ods. 1 písm. e) zákona možno poskytnúť na podporu týchto projektov:
a) odstraňovanie následkov mimoriadnych udalostí na oblasť kultúry,
b) znižovanie negatívnych vplyvov krízovej situácie mimo času vojny a vojnového stavu[footnoteRef:1]) na oblasť kultúry. [1:  § 2 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu.] 


(2) Prílohou k žiadosti na podporu projektu podľa odseku 1 písm. a) je 
a) podrobná charakteristika projektu s identifikáciou následkov, ktoré je potrebné odstrániť,
b) štruktúrovaný rozpočet projektu,
c) doklady preukazujúce splnenie podmienok určených vo výzve na predkladanie žiadostí alebo čestné vyhlásenie, ak to výzva na predkladanie žiadostí umožňuje.

(3) Prílohou k žiadosti na podporu projektu podľa odseku 1 písm. b) sú doklady preukazujúce splnenie podmienok určených vo výzve na predkladanie žiadostí alebo čestné vyhlásenie, ak to výzva na predkladanie žiadostí umožňuje.    

§ 7

(1) Dotáciu na účel podľa § 2 ods. 1 písm. f) zákona možno poskytnúť na podporu týchto projektov:
a) program, vzdelávacia aktivita alebo podujatie určené pre vybrané cieľové skupiny             so zameraním na zvyšovanie mediálnej gramotnosti a povedomia o problematike šírenia dezinformácií, 
b) vypracúvanie štúdií a prieskumov v oblasti mediálnej výchovy a informačnej bezpečnosti a šírenia dezinformácií,
c) vydávanie tematických periodických publikácií alebo neperiodických publikácií zameraných na rozvoj mediálnej výchovy a zvyšovanie povedomia o problematike šírenia dezinformácií, 
d) cielená komunikačná kampaň na sociálnych sieťach a v médiách  zameraná na zvyšovanie mediálnej gramotnosti a povedomia o problematike šírenia dezinformácií,
e) samoregulačné mechanizmy a iniciatívy vyhľadávania, monitorovania a odstraňovania dezinformácií v oblasti médií, ako aj v oblasti informovania o dezinformáciách.

(2) Prílohou k žiadosti na podporu projektov podľa odseku 1 je 
a) charakteristika žiadateľa, zoznam a popis jeho činností v oblasti mediálnej výchovy, informačnej bezpečnosti, alebo boja proti dezinformáciám,
b) podrobná charakteristika projektu,
c) špecifikácia cieľových skupín projektu.

§ 7a

(1) Dotáciu na účel podľa § 2 ods. 1 písm. h) zákona možno poskytnúť na podporu týchto projektov:
a) kultúrna aktivita zameraná na ochranu nehmotného kultúrneho dedičstva,[footnoteRef:2] identifikácia, inventarizácia, dokumentácia, výskum, sprostredkovanie a šírenie informácií a poznatkov o nehmotnom kultúrnom dedičstve prostredníctvom verejne dostupných databáz, webových sídiel, mobilných aplikácií, publikačnej činnosti alebo vydavateľskej činnosti, [2: 3) Dohovor na ochranu nehmotného kultúrneho dedičstva (oznámenie Ministerstva zahraničných vecí Slovenskej republiky č. 357/2006 Z. z.).] 

b) vzdelávacia aktivita v oblasti nehmotného kultúrneho dedičstva a aktivita zameraná na zabezpečenie životnosti a udržateľného rozvoja nehmotného kultúrneho dedičstva.

(2) K žiadosti na podporu projektu podľa odseku 1 písm. a) sa prikladajú tieto prílohy:
a) podrobná charakteristika a popis projektu podľa prílohy č. 10,
b) charakteristika žiadateľa pôsobiaceho v predmetnej oblasti a zoznam jeho činností v oblasti kultúry a umenia s dôrazom na oblasť nehmotného kultúrneho dedičstva za posledných 12 mesiacov,
c) odborný posudok odborníka, nie starší ako tri mesiace ku dňu podania žiadosti, ak ide o výskumné projekty, v ktorom sa zhodnotí celkový zámer projektu, relevantnosť rozpočtu a odborná spôsobilosť žiadateľa na realizáciu projektu; na vypracovaní odborného posudku sa nemôže podieľať osoba, ktorá je priamym realizátorom projektu alebo odborným garantom projektu,
d) návrh databázy, ak sa predkladá žiadosť na podporu projektu, ktorého výstupy budú zverejnené prostredníctvom verejne dostupnej databázy,
e) návrh webového sídla, ak sa predkladá žiadosť na podporu projektu na publikovanie webového sídla, spolu s dokladom o vlastníctve príslušnej domény,
f) návrh mobilnej aplikácie, ak sa predkladá žiadosť na podporu projektu na vytvorenie mobilnej aplikácie,
g) ak ide o odbornú publikáciu
	1. doplňujúce údaje a technické parametre neperiodickej publikácie podľa prílohy č. 11,
2. ukážka rukopisu v rozsahu najmenej desiatich strán a ukážka v rozsahu dvoch až troch ilustrácií alebo fotografií alebo iné ukážky obrazovej časti publikácie,
3. stručný obsah publikácie v rozsahu najviac jednej strany,
h) demoverzia multimediálneho nosiča v bežnom formáte – MP3, MP4, ak sa predkladá žiadosť na podporu projektu na vydávanie multimediálnych nosičov.

(3) K žiadosti na podporu projektu podľa odseku 1 písm. b) sa prikladajú tieto prílohy:
a) podrobná charakteristika a popis projektu podľa prílohy č. 10,
b) charakteristika žiadateľa a zoznam jeho činností v oblasti kultúry a umenia s dôrazom na oblasť nehmotného kultúrneho dedičstva za posledných 12 mesiacov.

§ 7b

(1) Dotáciu na účel podľa § 2 ods. 1 písm. i) zákona možno poskytnúť na podporu týchto projektov:
a) podpora a rozvoj vlastenectva detí a mládeže,
b) podpora a rozvoj národného povedomia detí a mládeže.

(2) K žiadosti na podporu projektu podľa odseku 1 sa prikladajú tieto prílohy:
a) charakteristika žiadateľa, zoznam a popis jeho činností v oblasti vlastenectva alebo národného povedomia detí a mládeže za posledných 12 mesiacov,
b) podrobná charakteristika a popis projektu podľa prílohy č. 12.

§ 8

Pri predkladaní žiadosti nie je potrebné opätovne predkladať doklady a potvrdenia, ktoré žiadateľ predložil k predchádzajúcej žiadosti, ak ku dňu podania novej žiadosti nie sú tieto doklady a potvrdenia staršie ako tri mesiace.

§ 9

Toto opatrenie nadobúda účinnosť 20. novembra 2020.

Opatrenie Ministerstva kultúry Slovenskej republiky z 19. januára 2022 č. MK-8898/2021-110/28396, ktorým sa mení a dopĺňa opatrenie Ministerstva kultúry Slovenskej republiky z 19. novembra 2020 č. MK-5782/2020-110/19273 o podrobnostiach poskytovania dotácií v pôsobnosti Ministerstva kultúry Slovenskej republiky nadobúda účinnosť 1. februára 2022.

Opatrenie Ministerstva kultúry Slovenskej republiky z 12. októbra 2023 č. MK–5343/2023-110/18450, ktorým sa mení a dopĺňa opatrenie Ministerstva kultúry Slovenskej republiky z 19. novembra 2020 č. MK-5782/2020-110/19273 o podrobnostiach poskytovania dotácií v pôsobnosti Ministerstva kultúry Slovenskej republiky v znení opatrenia Ministerstva kultúry Slovenskej republiky z 19. januára 2022 č. MK-8898/2021-110/28396 nadobúda účinnosť 1. novembra 2023.




Martina Šimkovičová v. r.
   ministerka kultúry





Prílohy č. 1 až 4 a 6 vypustené. 


Príloha č. 5 
k opatreniu č. MK- 5782/2020-110/19273

Technické parametre kultúrnej pamiatky

Meno a priezvisko alebo názov žiadateľa: 

Adresa trvalého pobytu, sídlo alebo miesto podnikania žiadateľa:

Adresa a názov kultúrnej pamiatky:

Číslo kultúrnej pamiatky v Ústrednom zozname pamiatkového fondu:

Technické parametre nehnuteľnej kultúrnej pamiatky
	Základné rozmery
	

	Jednoduchý nákres pôdorysu s vyznačením časti, ktorá sa bude obnovovať
	

	Zastavaná plocha
	

	Počet podlaží, z toho nadzemných
	

	Popis zastrešenia objektu
	

	Špecifiká objektu
	

	Iné...
	



Technické parametre hnuteľnej kultúrnej pamiatky:
	Základné rozmery
	

	Jednoduchý nákres s vyznačením časti, ktorá sa bude reštaurovať
	

	Materiál, z ktorého je objekt zhotovený
	

	Špecifiká objektu
	

	Iné...
	



V ........................... dňa ...................................

	odtlačok pečiatky žiadateľa1
	podpis štatutárneho orgánu žiadateľa1

	


	

	odtlačok pečiatky žiadateľa2
	podpis žiadateľa



Vysvetlivky:
1 Vzťahuje sa na právnickú osobu.
2 Vzťahuje sa na fyzickú osobu- podnikateľa.



Príloha č. 7 
k opatreniu č. MK- 5782/2020-110/19273


Podrobná charakteristika a popis projektu

1. Podrobný popis projektu (história prípravy projektu, konkrétne miesto/miesta realizácie, charakteristika a program podujatia alebo libreto projektu, mená realizátorov, partnerov, účinkujúcich a ďalších účastníkov projektu vrátane informácie o spôsobe vysporiadania práv duševného vlastníctva k výstupom projektu, ak je to vzhľadom na povahu projektu relevantné, prípadne ďalšie doplňujúce informácie podľa typu projektu).

	



2. Zámery a ciele projektu (motivácia a hlavné ciele v súvislosti s prípravou projektu, ako aj očakávaná efektivita projektu).
	



3. Cieľové skupiny (komu je projekt určený):
 
a) primárna oblasť

	



b) sekundárna oblasť

	



4. Časový plán realizácie projektu (časový harmonogram a špecifikácia, či ide o jednorazový, cyklický alebo viacročný projekt1).
	



5. Stratégia financovania projektu (Obsahuje ďalšie zdroje financovania projektu alebo ďalšie inštitúcie a fondy, v ktorých sa žiadateľ uchádza o dotáciu na realizáciu projektu. Uvádza sa forma záväzku, prípadne sa doplnia kópie akceptačných listov, zmlúv alebo dohôd o finančnej alebo organizačnej účasti na projekte. Uvádzajú sa predpokladané výnosy z projektu.).
	



6. Plán propagácie projektu (spôsob, akým bude zabezpečená propagácia podujatia, distribúcia tlačovín a pod.).

	



V ........................... dňa ...................................

	


	

	odtlačok pečiatky žiadateľa2
	podpis štatutárneho orgánu žiadateľa2

	


	

	odtlačok pečiatky žiadateľa3
	podpis žiadateľa



Vysvetlivky:
1 Dotáciu je možné použiť len na aktivity alebo ich časti realizované v príslušnom rozpočtovom roku.
2 Vzťahuje sa na právnickú osobu.
3 Vzťahuje sa na fyzickú osobu- podnikateľa.































































Príloha č. 8 
k opatreniu č. MK- 5782/2020-110/19273


Doplňujúce údaje a technické parametre neperiodickej publikácie

	Autor	

	

	Názov

	

	Termín vydania

	

	Prílohy

	

	Kategória
	· umelecká literatúra pre deti a mládež
· nedostatková literatúra (špecifikácia)
· odborná a vedecká literatúra, slovník, lexikón
· krásna literatúra
· prekladová literatúra
· iné (špecifikácia)

	Zámery, ciele a význam projektu


	

	Plán/zabezpečenie distribúcie 
(kto ju zabezpečuje)

	

	Náklad

	

	Formát

	

	Druh papiera (g/m2)

	

	Počet strán

	

	Farebnosť

	

	Väzba (V8,V4,V2)

	

	Plánovaná cena pre čitateľa (v eurách bez DPH)
	

	Vydanie

	



V ........................... dňa ...................................





	


	

	odtlačok pečiatky žiadateľa1
	podpis štatutárneho orgánu žiadateľa1

	


	

	odtlačok pečiatky žiadateľa2
	podpis žiadateľa



Vysvetlivky:
1 Vzťahuje sa na právnickú osobu.
2 Vzťahuje sa na fyzickú osobu- podnikateľa.







































Príloha č. 9 
k opatreniu č. MK- 5782/2020-110/19273


Doplňujúce údaje a technické parametre periodickej publikácie

	Názov periodickej publikácie

	

	Iné periodické publikácie, ktoré žiadateľ vydáva

	

	Obsahová štruktúra periodickej publikácie

	

	Rozsah kultúrnych stránok/prílohy

	

	Plán/zabezpečenie distribúcie
(kto ju zabezpečuje), pri nepredajných periodických publikáciách sa priloží adresár odberateľov
	

	Meno a priezvisko šéfredaktora

	

	Náklad

	

	Periodicita

	

	Počet čísiel za rok

	

	Počet dvojčísiel za rok

	

	Evidenčné číslo a názov vydavateľa1
	

	Formát

	

	Počet strán

	

	Farebnosť

	

	Papier (g/m2)

	

	Predajná cena (v eurách bez DPH)
	

	Počet predplatiteľov

	

	Počet odberateľov

	

	Remitenda na jedno číslo (v %)

	



V ........................... dňa ...................................


	


	

	odtlačok pečiatky žiadateľa2
	podpis štatutárneho orgánu žiadateľa2

	


	

	odtlačok pečiatky žiadateľa3
	podpis žiadateľa



Vysvetlivky:
1	Nevyžaduje sa pri nových periodikách, ktoré ešte nie sú zaevidované v centrálnej evidencii periodickej tlače.   
2	Vzťahuje sa na právnickú osobu.
3	Vzťahuje sa na fyzickú osobu- podnikateľa.


Príloha č. 10
k opatreniu č. MK-5782/2020-110/19273


Podrobná charakteristika a popis projektu

1. Podrobný popis projektu (história prípravy projektu, konkrétne miesto/miesta realizácie, charakteristika aktivity, mená realizátorov, partnerov, informátorov a ďalších účastníkov projektu alebo ďalšie doplňujúce informácie podľa typu projektu).

	



2. Zámery a ciele projektu (motivácia a hlavné ciele v súvislosti s prípravou projektu, ako aj očakávaná efektivita projektu, prepojenie na ciele udržateľného rozvoja).

Popis zabezpečenia udržateľného rozvoja.

	



3. Časový plán realizácie projektu (časový harmonogram a špecifikácia, či ide o jednorazový, cyklický alebo viacročný projekt1).

	



4. Cieľová skupina.

	



5. Informácia o zapojení komunity – nositeľov nehmotného kultúrneho dedičstva.

	



6. Informácia o zaradení prvku/aktivity v príslušnom zozname budovanom podľa Dohovoru na ochranu nehmotného kultúrneho dedičstva UNESCO na štátnej alebo medzinárodnej úrovni2:
󠆷Reprezentatívny zoznam nehmotného kultúrneho dedičstva Slovenska
󠆷Zoznam najlepších spôsobov ochrany nehmotného kultúrneho dedičstva na Slovensku
󠆷Reprezentatívny zoznam nehmotného kultúrneho dedičstva ľudstva UNESCO
󠆷Register  dobrých praktík  UNESCO 
󠆷Nie je viazané na prvky/aktivity z príslušných zoznamov 
󠆷Iné (uvedie sa komentár)

	



7. Stratégia financovania projektu (uvedú sa ďalšie zdroje financovania projektu alebo ďalšie inštitúcie a fondy, v ktorých sa žiadateľ uchádza o dotáciu na realizáciu projektu, forma záväzku a predpokladané výnosy z projektu).
	



8. Plán propagácie projektu (spôsob, akým bude zabezpečená propagácia podujatia, distribúcia tlačovín a pod.).

	



V ........................... dňa ...................................

	


	

	odtlačok pečiatky žiadateľa3
	podpis štatutárneho orgánu žiadateľa3

	


	

	odtlačok pečiatky žiadateľa4
	podpis žiadateľa



Vysvetlivky:
1 Dotáciu je možné použiť len na aktivity alebo ich časti realizované v príslušnom rozpočtovom roku.
2 Oficiálny zoznam je uvedený na webovom sídle: www.ludovakultura.sk.
3 Vzťahuje sa na právnickú osobu.
4 Vzťahuje sa na fyzickú osobu- podnikateľa.









































Príloha č. 11
k opatreniu č. MK-5782/2020-110/19273


Doplňujúce údaje a technické parametre neperiodickej publikácie

	Autor	

	

	Názov

	

	Termín vydania

	

	Prílohy

	

	Kategória
	· pre deti a mládež
· odborná a vedecká literatúra
· prekladová literatúra
· iné (špecifikácia)

	Zámery, ciele a význam projektu


	

	Plán/zabezpečenie distribúcie 
(kto ju zabezpečuje)

	

	Náklad

	

	Formát

	

	Druh papiera (g/m2)

	

	Počet strán

	

	Farebnosť

	

	Väzba (V8,V4,V2)

	

	Plánovaná cena pre čitateľa
(v eurách bez DPH)
	

	Vydanie

	



V ........................... dňa ...................................








	


	

	odtlačok pečiatky žiadateľa1
	podpis štatutárneho orgánu žiadateľa1

	


	

	odtlačok pečiatky žiadateľa2
	podpis žiadateľa



Vysvetlivky:
1 Vzťahuje sa na právnickú osobu.
2 Vzťahuje sa na fyzickú osobu- podnikateľa.



























































Príloha č. 12
k opatreniu č. MK-5782/2020-110/19273


Podrobná charakteristika a popis projektu

1. Podrobný popis projektu (história prípravy projektu, konkrétne miesto/miesta realizácie, charakteristika a program podujatia, mená realizátorov, partnerov, účinkujúcich a ďalších účastníkov projektu vrátane informácie o spôsobe vysporiadania práv duševného vlastníctva k výstupom projektu, ak je to vzhľadom na povahu projektu relevantné alebo ďalšie doplňujúce informácie podľa typu projektu).

2. Zámery a ciele projektu (motivácia a hlavné ciele v súvislosti s prípravou projektu, ako aj očakávaná efektivita projektu).

3. Časový plán realizácie projektu (časový harmonogram a špecifikácia, či ide o jednorazový, cyklický alebo viacročný projekt1).

	



4. Stratégia financovania projektu (uvedú sa ďalšie zdroje financovania projektu alebo ďalšie inštitúcie a fondy, v ktorých sa žiadateľ uchádza o dotáciu na realizáciu projektu, forma záväzku a predpokladané výnosy z projektu).

	



5. Plán propagácie projektu (spôsob, akým bude zabezpečená propagácia podujatia, distribúcia tlačovín a pod.).

	



V ........................... dňa ...................................

	


	

	odtlačok pečiatky žiadateľa2
	podpis štatutárneho orgánu žiadateľa2

	


	

	odtlačok pečiatky žiadateľa3
	podpis žiadateľa



Vysvetlivky:
1 Dotáciu je možné použiť len na aktivity alebo ich časti realizované v príslušnom rozpočtovom roku.
2 Vzťahuje sa na právnickú osobu.
3 Vzťahuje sa na fyzickú osobu- podnikateľa.


